b'\n_START_ARTICLE_\nDN-j\xc3\xa4\xc3\xa4pursi\n_START_PARAGRAPH_\nDN-j\xc3\xa4\xc3\xa4pursi on j\xc3\xa4\xc3\xa4ll\xc3\xa4 purjeen avulla liikkuva vene. Pursi perustuu Detroit News -lehden vuonna 1937 j\xc3\xa4rjest\xc3\xa4m\xc3\xa4n suunnittelukilpailun voittaneeseen ehdotukseen. Veneen enimm\xc3\xa4ispituus on 3,75 metri\xc3\xa4 ja sen paino on noin 55-70 kiloa. DN-j\xc3\xa4\xc3\xa4pursi on yhden hengen purjehdittava. Tosin kaksikin voi purrella matkustaa tilap\xc3\xa4isesti. Kovalla tuulella ja tasaisella j\xc3\xa4\xc3\xa4ll\xc3\xa4 j\xc3\xa4\xc3\xa4purret saavuttavat suuria nopeuksia (yli 100 km/h)._NEWLINE_Pursi on kokoonlaitettava ja voidaan kuljettaa k\xc3\xa4tev\xc3\xa4sti henkil\xc3\xb6auton kattotelineell\xc3\xa4.\n_START_SECTION_\nKilpailutoiminta\n_START_PARAGRAPH_\nDN-j\xc3\xa4\xc3\xa4purrella j\xc3\xa4rjestet\xc3\xa4\xc3\xa4n virallisia kilpailuja ja Suomessa kilpaillaan SM-tasolla. Vuosittain lajin kansainv\xc3\xa4linen liitto j\xc3\xa4rjest\xc3\xa4\xc3\xa4 sek\xc3\xa4 EM- ja MM-kisat. Lajissa hyvin menestyneit\xc3\xa4 maita on USA, Viro, Puola, Ruotsi ja Saksa. Suomalainen ei ole koskaan voittanut lajin maailman- tai Euroopan-mestaruutta.'